Gid sou Demann pou yon egzanpsyon frè pou Fòm I-765 ou a, 

Aplikasyon pou Pèmi Travay

Kèk aplikan ki ranpli Fòm I-765, Aplikasyon pou yon Pèmi pou Travay, pa oblije peye yon frè. Pa egzanp,

pa gen okenn frè pou aplike pou premye pèmi travay pou moun ki pa sitwayen ki gen Fòm I-589 annatant, 

Aplikasyon pou Azil. Tanpri al gade nan Tablo Frè USCIS la pou detèmine si yon frè obligatwa pou ranpli ak 

Fòm I-765 ou a.

Si w oblije peye yon frè pou ranpli fòm I-765, ou kapab elijib pou yon egzanpsyon frè. Si ou ta renmen

mande yon egzanpsyon frè, ou dwe ranpli epi depoze Fòm I-912 la, Demann pou Egzanpsyon Frè, ak

Fòm I-765. Si ou ap fè yon demand pou egzanpsyon frè, ou pa p kapab soumèt okenn petisyon oswa

aplikasyon anliy. nMen pito, ou ap bezwen ranpli vèsyon papye pou demand egzanpsyon frè a ansanm

ak fòm I-765.

• Fòm I-912 disponib sou sitwèb USCIS la

• Fòm I-765 disponib sou sitwèb USCIS la

• Sonje: Adrès kote ou voye Fòm ou an depann de rezon ou fè aplikasyon an ak kategori elijiblite w la

te antre nan kesyon 27 sou Fòm I-765 ou. Tanpri tcheke sitwèb USCIS la pou konnen ki kote yo ranpli.

Kisa mwen bezwen pou sipòte demann egzanpsyon frè mwen an?

• Lè w ap ranpli demann pou egzanpsyon frè w la, USCIS ap revize tout prèv ou bay sou sitiyasyon

w. USCIS ap anvizaje akòde demann pou egzanpsyon frè w la si, nan moman soumisyon an, ou

satisfè omwen youn nan kondisyon sa yo, epi ou kapab bay sipò pou omwen youn nan

kondisyon sa yo:

o Ou menm, mari/madanm ou oswa moun ki nan tèt kay la ki ap viv ak ou, ap resevwa yon

avantaj piblik ki baze sou mwayen ou;

o Revni fwaye a egal oswa mwens pase 150% parapò ak Enstriksyon Federal sou Povrete a nan 

moman ou fè demann lan pou egzanpsyon frè a; oswa

o Ou ap fè fas ak difikilte finansye nan moman ki anpeche w peye frè pou ranpli a.

Kisa yon Avantaj Piblik ki baze sou Mwayen ye?

Yon Avantaj piblik ki baze sou mwayen pou rezon yon egzanpsyon frè se yon avantaj piblik kote ajans ki

bay avantaj la konsidere revni ou ak resous ou pandan l ap detèmine kalifikasyon an. Avantaj piblik ki

baze ou mwayen yo kapab jwenn finansman nan nivo federal, eta oswa lokal. An jeneral, si ou resevwa

yon avantaj yo ba ou ki baze sou revni ou, nou konsidere li tankou yon avantaj piblik ki baze sou

mwayen. Egzanp avantaj ki baze sou mwayen yo gen ladan yo:

• Medicaid;

• Pwogram Asistans Nitrisyon Siplemantè (Supplemental Nutrition Assistance Program, SNAP) yo te konn 

rele Koupon pou Achte Manje;

• Asistans Tanporè pou Fanmi ki nan Bezwen (Temporary Assistance to Needy Families, TANF); epi
• Revni Sekirite Siplemantè (Supplemental Security Income, SSI), oswa lòt pwogram eta oswa

Ou bezwen bay USCIS prèv w ap resevwa avantaj piblik sa yo. Egzanp prèv yo gen ladan yo yon lèt, avi,

oswa lòt dokiman ofisyèl ki soti nan òganizasyon ki bay avantaj la ki gen enfòmasyon yo mande yo,

tankou:

• non moun k ap resevwa avantaj la;

non ajans ki akòde avantaj piblik ki baze sou mwayen an;

• tip avantaj la; epi

• ou ap resevwa avantaj nan moman (pa egzanp, dat yo te bay li, dat ekspirasyon, ak/oswa dat

renouvèlman, si disponib.).

Yon kat avantaj pou kont li se pa yon prèv ki akseptab pou yon avantaj ki baze sou mwayen, sof si li genyen 

enfòmasyon endividyèl ki enpòtan yo bay pi wo a.

Èske revni fwaye mwen pi ba pase 150% Enstriksyon Federal sou Povrete a?

Ou ka jwenn enfòmasyon detaye sou Enstriksyon Federal sou Povrete a nan www.uscis.gov/forms/filingfees/additional-information-on-filing-a-fee-waiver. USCIS ap mande w pou fè lis revni w ak revni tout 

moun ki lakay ou. Ou dwe bay prèv sou revni fwaye ou a, tankou deklarasyon taks oswa souch peman yon 

mwa pou tout moun nan kay la ki touche yon revni.

Kisa ki ka demontre Difikilte Finansye?

Si ou pa kapab peye frè aplikasyon an akòz difikilte finansye, tankou chomaj, depans medikal manm

fanmi yo, dezas natirèl, degèpisman, sanzabri, oswa lòt sikonstans, ou dwe bay USCIS yon deskripsyon

detaye sou sitiyasyon finansye ou ak nenpòt prèv ou genyen ki montre ou pa gen mwayen pou peye frè

a. Men kèk egzanp prèv yo aksepte pou sipòte deskripsyon detaye ou sou difikilte finansye ou 

genyen yo:

• etadkont labank,

• souch peman oswa prèv chomaj,

• bòdwo sèvis piblik,

• kontra lokasyon,

• fakti medikal,

• prèv lojman enstab oswa sanzabri.

Pou sipòte demann sa a, ou kapab genyen tou yon sèman yon moun nan kominote w la ki ka dekri

sitiyasyon finansye ou genyen kounye a, tankou yon reprezantan yon enstitisyon relijye, yon

òganizasyon san bi likratif, yon ajans lokal oswa yon ajans eta, yon òganizasyon kominotè, oswa yon

founisè abri pou sanzabri. Afidavi sa ta dwe siyen epi gen dat.

Si ou pèdi prèv akòz yon krim, ensandi, dezas natirèl, oswa lòt sitiyasyon ki pa t atann, ou ta dwe bay

rapò lapolis, reklamasyon asirans, oswa nenpòt lòt prèv ki disponib.

Plis Enfòmasyon

Pou plis enfòmasyon sou depoze yon demann pou egzansyon frè, tanpri gade paj Fòm I-912 la ak 

enstriksyon sou fòm yo ak paj nou an sou demann pou yon egzansyon frè.

Pou plis enfòmasyon sou ki moun ki oblije aplike pou otorizasyon travay ak sou frè a dispans, gade 

enstriksyon yo nan Fòm I-765.

Rev date: 09/23